[**ՍԻՍԻԱՆԻ ՀԱՄԱՅՆՔԻ ՂԵԿԱՎԱՐ ԱՐԹՈՒՐ ՍԱՐԳՍՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԿԱՆԱՆՑ ՄԻՋԱԶԳԱՅԻՆ ՏՈՆԻ ԿԱՊԱԿՑՈՒԹՅԱՄԲ**](http://sisian.info/2-uncategorised/984-%D5%BD%D5%AB%D5%BD%D5%AB%D5%A1%D5%B6%D5%AB-%D5%B0%D5%A1%D5%B4%D5%A1%D5%B5%D5%B6%D6%84%D5%AB-%D5%B2%D5%A5%D5%AF%D5%A1%D5%BE%D5%A1%D6%80-%D5%A1%D6%80%D5%A9%D5%B8%D6%82%D6%80-%D5%BD%D5%A1%D6%80%D5%A3%D5%BD%D5%B5%D5%A1%D5%B6%D5%AB-%D5%B7%D5%B6%D5%B8%D6%80%D5%B0%D5%A1%D5%BE%D5%B8%D6%80%D5%A1%D5%AF%D5%A1%D5%B6-%D5%B8%D6%82%D5%B2%D5%A5%D6%80%D5%B1%D5%A8-%D5%AF%D5%A1%D5%B6%D5%A1%D5%B6%D6%81-%D5%B4%D5%AB%D5%BB%D5%A1%D5%A6%D5%A3%D5%A1%D5%B5%D5%AB%D5%B6-%D5%BF%D5%B8%D5%B6%D5%AB-%D5%AF%D5%A1%D5%BA%D5%A1%D5%AF%D6%81%D5%B8%D6%82%D5%A9%D5%B5%D5%A1%D5%B4%D5%A2.html)

Հարգարժան տիկնայք, սիրելի մայրեր, քույրեր, ջերմորեն շնորհավորում եմ կանանց միջազգային տոնի՝ մարտի 8-ի և տոնական միամսյակի մեկնարկի կապակցությամբ:

Զուր չէ , որ այս տոնը նշվում է հենց գարնանը: Դուք եք բնության զարթոնքն ու կյանքի ակունքը: Դուք  եք մեր օջախների հենասյունը, ազգային արժեքների պահպանողն ու շարունակողը:  Այսօր բոլոր բնագավառներում, հասարակական և սոցիալական ոլորտներում հաճելիորեն զգացվում է կանացի ստեղծագործ միտքն ու ինքնատիպ ձեռագիրը: Ցավոք, մեր երկրում, այդ թվում  նաև Սիսիանի համայնքում, կանանց զբաղվածության հարցը մնում է առաջնային խնդիր, որի լուծումը պետք է դառնա մեր պետության ռազմավարական կարևորագույն ծրագրերից մեկը:

Հայ կինը ի զորու է նվիրվածությամբ ու լռելյայն հաղթահարել բոլոր դժվարությունները՝ հանուն ընտանեկան ջերմության  ու կայունության,  հանուն զավակի բարօրության:

Սիրելի՛ կանայք, ևս մեկ անգամ շնորհավորելով գարնանային տոների կապակցությամբ, մաղթում եմ մշտապես լինել գնահատված, շրջապատված սիրելի ու հարազատ մարդկանցով, ովքեր ձեզ կպարգևեն ժպիտ ու կանացի երջանկություն:

**Շնորհավոր մարտի 8, շնորհավոր տոնական միամսյակ:**